Яхшы кешелэр яши янэшэбездэ.

1941нче ел балалары...

Минем түбәндә бәян ителәсе сүзем дә 1941нче елда туган ветеран укытучы Мухаметхан кызы Мөнәвәрә Шәрипова турында булачак.

Бүгенгесе көндэ ул безнен арабызда Шәрип авылында яши. Ана, бөтен сугыш елы балалары кебек, барлык авырлыкларны күреп, чыныгып үсәргэ туры килэ. Житмәсә ул репрессия корбаны да. Анын әтисен муллалыкта гаепләп, Мөнәвәрә апага бары 5 ай булганда, кулга алып китәләр. Шул китүдән ул кайтмый. Әнисенә: «Мине дэ алып китмәсеннәр, балаларым ятим калмасын»,-дип (алар 4 бала була) яшь баланы өйдә калдырып, берәр атнага авыр эшләргә китеп башкарырга туры килә.

«Мин күргәнне китап итеп язарлык, киләчәктә балаларга күрергә язмасын»,-дип тыйнак кына искә ала Мөнәвәрә апа.

Мөнәвәрә апа үзләренен авылында 10 сыйныфны тәмамлагач, Бөре педагогия университетын тәмамлап, 41 ел гомерен балалар укытуга багышлый. Шушы елларнын 1976 нчы елдан башлап Шәрип урта мәктәбендә рус, башкорт, немец, татар телләрен укытып, хаклы ялга китә. Эшләгән вакытта ул агитатор да, пропагандист та, женсовет председателе дә, гомумән, бик актив була. Укучылар, ата-аналар аны һәрчак, әле дэ хөрмәт итә.

Мөнәвәр апа укыткан вакытта Әхәт Нигматуллин, Хәбибов Лотфулла житәкчелегендә БГПУ, БГУ студентлары Шәрип урта мәктәбендә практика үтәләр. Практикантлар белән мәктәптә һәм авыл клубында Мөнәвәрә апа житәкчелегендә бик күп эш башкарыла.

Мөнәвәрә Мухаметхановна 3 бала да тәрбияләп үстерә, өчесе дэ әнисенен юлыннан китәләр.

Бүгенгесе көндә анын кызы Ирина Сәлимяновна, улы Айрат Сәлимянович Кушнаренко гимназиясендә укыталар. Кече кызы Айгуль Сәлимяновна башта Бакай, аннан Шәрип мәктәбендә, тормышка чыккач, Уфанын 10нчы мәктәбендә инглиз телен укыта.

Хәзерге көндә Мөнәвәрә апа Шәрип авылынын агъәбие. Ул 5 вакыт намазын укый, уразасын калдырмый, корьән дә укый. Йолаларны үтәргә чакырып килгән кешеләрне дә бер дә кире какмый.

Өстәвенә матур жырлый, бәйрәмнәрдә актив катнаша. Йорт-жире чәчәк-гөлгә күмелгән. Әл дә бик егәрле. Аны авыл халкы бик хөрмәт итә.

Менә шундыә ветеран яши безнен Шәриптә. Без аны килеп житкән укытучылар көне белән котлап, исәнлектә, тазалыкта, балалары, авыл халкы хөрмәтендә 80 яшен дә каршылавын телибез.

Шәрип урта мәктәбенен татар теле укытучысы Рафикова Гүзәлия